钦定古今图书集成/历象汇编/庶征典/第136卷 > 春秋四传 > 《桓公六年》
## 钦定古今图书集成/历象汇编/庶征典/第136卷 > 春秋四传 > 《桓公六年》

《春秋》：“秋八月，蔡人杀陈佗。”

《公羊传》“陈佗者何？陈君也。陈君则曷为谓之陈佗？绝
也。曷为绝之？贱也。其贱奈何？外淫也。恶乎淫？淫乎蔡，
蔡人杀之。”

《穀梁传》：“陈佗者，陈君也。其曰陈佗何也？匹夫行，故匹
夫称之也。其匹夫行奈何？陈侯憙猎，淫猎于蔡，与蔡人争禽，蔡人不知其是陈君也而杀之。何以知其是
陈君也？两下相杀，不道其不地于蔡也。”